**Győrtelek Község Önkormányzata Képviselő-testületének 2019. augusztus 8. napján tartott nyilvános, rendkívüli ülésének jegyzőkönyve**

**1./ jegyzőkönyve:1-8.**

**2./ tárgysorozata: 1-4.**

**3./ rendeletei:--**

**4./határozatai:61, 62,63,64, /2019. (VIII.08.)**

Száma: Gy/210-15/ 2019.

**TÁRGYSOROZAT**

Elfogadott, Tárgyalt Napirendi pontok:

Napirendi pontok:

**1./ Helyi Választási Bizottság tagjainak megválasztása**

Előterjesztő: dr.Sipos Éva jegyző

**2./ Szatmári Kistérségi Családsegítő és Gyermekjóléti Szolgálat Társulás Györtelek 2018. évi beszámolója**

Előterjesztő: Halmi József polgármester

**3./ Gördülő fejlesztési terv jóváhagyása**

Előterjesztő: Halmi József polgármester

**4./ Egyebek**

Előterjesztő: Halmi József polgármester

**Győrtelek, 2019. augusztus 8.**

**Halmi József**

**polgármester**

**Készült:** Györtelek Község Önkormányzat Képviselő-testületének 2019. augusztus hó 8. napján, 8.00 órakornyilvános, rendkívüli ülésén a 4752 Györtelek, Kossuth utca 47. szám alatt, az önkormányzat székhelyén a Házasságkötő teremben.

**Jelen vannak:**

Halmi József polgármester, Bétériné Szabó Anikó, Debreceni Zoltán, Demeter Antalné, Halász Mihályné, Kisgyörgy Lajos, Tomori Szabolcsné képviselők; dr. Sipos Éva jegyző tanácskozási joggal jelen van

**Halmi József polgármester:** Köszönti a megjelenteket megállapítja, hogy határozatképes a képviselő-testület, hét fő képviselőből hét fő, beleértve a polgármestert, megjelent.

Polgármester úr javasolja, hogy a meghívóban szereplő napirendi pontokat fogadja el a testület. Van e esetleg kiegészítés, javaslat? Nem volt.

A képviselő-testület egyetért a szóbeli javaslat alapján a napirendi pontok tárgysorozatba vételével, kiegészítésével hét igen szavazattal elfogadta a napirendi pontokat a fenti tárgysorozatban rögzítettek szerint.

**Győrtelek Község Önkormányzata Képviselő-testületének**

**61/2019. (VIII.08.) határozata**

**a napirendi pontokról, tárgysorozatról**

**Györtelek község Önkormányzata Képviselő-testülete az alábbiak szerint fogadja el az ülés napirendi pontjait:**

**1./ Helyi Választási Bizottság tagjainak megválasztása**

Előterjesztő: dr.Sipos Éva jegyző

**2./ Szatmári Kistérségi Családsegítő és Gyermekjóléti Szolgálat Társulás Györtelek 2018. évi beszámolója**

Előterjesztő: Halmi József polgármester

**3./ Gördülő fejlesztési terv jóváhagyása**

Előterjesztő: Halmi József polgármester

**4./ Egyebek**

Előterjesztő: Halmi József polgármester

**A rendkívüli ülés szükségességét jogszabályi határidők betartása indokolja, a döntések meghozatala nélkül hátrányosabb helyzetbe kerülhetne az önkormányzat.**

**1.napirendi pont: Helyi Választási Bizottság tagjainak megválasztása**

**Előterjesztő: dr.Sipos Éva jegyző**

***Előterjesztés***

*-Györtelek Község Önkormányzata Képviselő-testületéhez-*

***Tisztelt Képviselő-testület!***

***A választási eljárásról szóló 2013. évi XXXVI. törvény 23.§-a szerint:*** *A helyi választási bizottság három - az egy szavazókörrel rendelkező településen öt - tagját és legalább két póttagot a települési önkormányzat képviselő-testülete a helyi önkormányzati képviselők és polgármesterek általános választásának kitűzését követően, legkésőbb a szavazás napja előtti negyvenkettedik napon választja meg; személyükre a helyi választási iroda vezetője tesz indítványt.* ***Továbbá a 19/2019. (VII. 29.) IM rendelet 2-3. §-ai alapján, melynek szövege a következő:***

***„2.§*** *A területi választási bizottság három tagját és legalább két póttagot a  fővárosi, megyei közgyűlés legkésőbb 2019. szeptember 1-jén 16.00 óráig választja meg. [Ve. 21. §]*

***3. §*** *A helyi választási bizottság három –* ***az egy szavazókörrel rendelkező településen öt*** *– tagját és* ***legalább két póttagot*** *a  települési önkormányzat képviselő-testülete legkésőbb 2019. szeptember* ***1-jén 16.00 óráig választja meg****. [Ve. 23. §]”*

*Fentiek alapján a* ***helyi választási bizottság tagjait kell megválasztania a képviselő-testületnek Györtelek Községben.***

***Az idézett törvények betartása érdekében hatáskörömben eljárva javaslatot teszek a Helyi Választási Bizottság tagjainak személyére, akik győrteleki lakcímmel rendelkeznek: A tagok: Farkas Györgyné, Móricz Gyuláné, Szatlóczky Tiborné, Langó Béla és Slachta Józsefné,***

***Póttagnak javaslom: Bulyáki Annamária, Szabó Marianna, Szabó Melinda, Olajos Beatrix, Pótor Attila, Kósa Attila***

***Kérem a Tisztelt Képviselő- testületet a személyek megválasztására!***

*H a t á r o z a t i j a v a s l a t:*

*Györtelek Község Önkormányzat képviselő-testülete a választási eljárásról szóló 2013. évi XXXVI. törvény 23.§-a alapján megválasztja a következő, györteleki lakcímmel rendelkező személyeket a helyi választási bizottság tagjának, póttagjának.*

*Helyi választási bizottság tagjai:* ***Farkas Györgyné, Móricz Gyuláné, Szatlóczky Tiborné, Langó Béla és Slachta Józsefné.***

*Póttagok:* ***Bulyáki Annamária, Szabó Marianna, Szabó Melinda, Olajos Beatrix, Pótor Attila, Kósa Attila***

*Határidő: azonnal, illetve folyamatos*

*Felelős: polgármester*

***Györtelek, 2019. augusztus 5.***

***dr. Sipos Éva***

***jegyző***

**Halmi József polgármester:** Az előterjesztést a képviselők megkapták. Jelezze kézfelemeléssel, aki egyetért a Jegyző előterjesztése alapján azzal, hogy az előterjesztés szerint a testület megválassza a helyi választási bizottsági tagokat, póttagokat.

Györtelek Község Önkormányzat Képviselő-testülete hét igen szavazattal, tartózkodás és ellenszavazat nélkül egyhangúan a következő határozatot hozta:

**Győrtelek Község Önkormányzata Képviselő-testületének**

**62/2019.(VIII.08.) határozata**

*Györtelek Község Önkormányzat képviselő-testülete a választási eljárásról szóló 2013. évi XXXVI. törvény 23.§-a alapján megválasztja a következő, györteleki lakcímmel rendelkező személyeket a helyi választási bizottság tagjának, póttagjának.*

*Helyi választási bizottság tagjai:* ***Farkas Györgyné, Móricz Gyuláné, Szatlóczky Tiborné, Langó Béla és Slachta Józsefné.***

*Póttagok:* ***Bulyáki Annamária, Szabó Marianna, Szabó Melinda, Olajos Beatrix, Pótor Attila, Kósa Attila***

*Határidő: azonnal, illetve folyamatos*

*Felelős: polgármester*

**2.napirendi pont: Szatmári Kistérségi Családsegítő és Gyermekjóléti Szolgálat Társulás Györtelek társulási tanácsának 2018. évi működéséről szóló beszámolója.**

**Előterjesztő: Halmi József polgármester**

# ***Előterjesztés***

***a Képviselő-testület 2019. augusztus- 8 i ülésére***

***Tárgy:******Beszámoló az önkormányzat részvételével működő társulásban végzett tevékenységről***

## Tisztelt Képviselő-testület!

*A Magyarország helyi önkormányzatairól szóló 2011. évi CLXXXIX. törvény 93. §**14.pontja tartalmazza, hogy [önkormányzati társulás esetén] a társulási megállapodásnak tartalmaznia kell a társulás működéséről évente legalább egy alkalommal történő beszámolás kötelezettségét.*

1. ***Szatmári Kistérségi Családsegítő és Gyermekjóléti Szolgálat Társulás Györtelek***

*A Társulás Társulási megállapodása 12. b). pontja szerint:*

*„A Társulási Tanácsnak az Intézményvezető köteles beszámolni az elvégzett feladatokról, a biztosított előirányzat felhasználásáról. A társulási tanács tagjai a képviselő-testületeiknek kötelesek évente beszámolni az Intézményvezető beszámolója alapján. Ezen túlmenően az Intézmény vezetője felel minden olyan jellegű adatszolgáltatásért, amely az önkormányzat vagy más szerv munkájához szükséges, az adatvédelmi szabályok értelemszerű alkalmazása mellett. „*

*A jogi személyiségű* ***Társulás*** *- a törvényi környezet jelentős megváltozása miatt* ***-*** *a* ***korábban létező, 2008.01.01. napjával létrehozott,*** *Társulás átalakításával 2013. július 1-től jött létre. A jogi személyiség azt is jelenti, hogy a Társulás önálló költségvetéssel rendelkezik, önálló könyvvezetésre és beszámoló készítésére kötelezett.*

*A feladat-ellátásra létrejött Társulás –az általa fenntartott intézményen keresztül – a szociális alapszolgáltatások közül a családsegítést, házi segítségnyújtást, az idősek nappali ellátását, a szociális étkeztetést, valamint a gyermekjóléti alapszolgáltatások közül a gyermekjóléti szolgáltatást látja el. Az intézmény továbbá a megállapodásban meghatározott mértékben és igény alapján a családsegítést, étkeztetést, gyermekjóléti szolgáltatást látja el tagtelepülések számára. A társulás által ellátott feladatok tapasztalatai azt mutatták, hogy a közös feladat-ellátás minden önkormányzat számára pénzügyileg hatékony, szakmailag megalapozott, a szolgáltatásokat igénybe vevők számára pedig könnyen elérhető volt. Az éves költségvetési törvények kiegészítő normatívával támogatták a közös feladat-ellátást a családsegítés, gyermekjóléti szolgáltatás, házi segítségnyújtás téren.*

*A jogi személyiségű társulás működésére ugyanazok a szabályok vonatkoznak, mint a képviselő-testület működésére, azaz a Társulási Tanács ülésére szóló meghívók, előterjesztések előkészítése, kiküldése, az ülésekről szóló jegyzőkönyvek Kormányhivatalnak való megküldése és a működéssel járó teljes adminisztráció jelentős többletmunkát ad a közös hivatal dolgozóinak, a jegyzőnek.*

***2018****-ben a Társulási Tanács 4* ***ülést tartott****, a hozott* ***határozatok száma 6 db****,*

*A feladat-ellátás során : a Társulás költségvetésével kapcsolatosan: módosította a Társulás a 2017. évi költségvetési határozatot, megalkotta a Társulás 2018. évi költségvetési határozatát,, elfogadta a Társulási Tanács a Társulás 2017. évi zárszámadását, megállapította a 2017. évi pénzmaradványt, a vezetői álláspályázat kiírásáról, és a beérkezett pályázatokról hozott döntést. 2018. év május 30-n tartott ülésén a* ***Társulás a 2017. évi költségvetéséről szóló 1/2017. (III.10.) SzKCsGySzT*** *módosította az alábbi jogcímekkel:*

|  |  |
| --- | --- |
| ***1 231 423 Ft*** | ***Működési költségvetés módosított kiadásai*** |
| *955 000 Ft* | *Személyi juttatások* |
| *255 589 Ft* | *Munkaadókat terhelő járulékok és szociális hozzájárulási adó* |
| *20 834 Ft* | *Dologi kiadások* |

***A Szatmári Kistérségi Családsegítő és Gyermekjóléti Szolgálat*** *Győrtelek költségvetési szerv személyi juttatások előirányzatát 955 000 Ft-tal, munkaadót terhelő járulékok és szociális hozzájárulási adó előirányzatát 255 589 Ft-tal, a dologi kiadások előirányzatát 20 834 Ft-tal megemelte, és ezzel egyidejűleg 1 210 589 Ft Társulati többlettámogatást állapított meg, valamint 20 834 Ft-tal módosítta a pénzmaradványt összegét.*

*A költségvetés módosításának elfogadását követően a társulás elfogadta a zárszámadását is* ***a 3/2018. (V.30.) SzKCsGySzT határozatával,*** *az alábbi bevételi, kiadási főösszeg, valamint pénzmaradvány jóváhagyásával:*

|  |  |
| --- | --- |
| ***40 575 116 Ft*** | ***Költségvetési bevétel*** |
| ***39 748 997 Ft*** | ***Költségvetési kiadás*** |
| ***826 119 Ft*** | ***költségvetési maradvány.*** |

*A 2018. évi gazdálkodásáról szóló beszámoló szerint a Társulás – irányító szervi támogatás figyelembevétele nélkül – 41580 eFt bevétellel és 40617  eFt kiadással (ezen belül 826 eFt finanszírozási célú bevétellel) működött 2018-ben.*

*A működési bevételek 4583 eFt, az egyéb működési célú támogatások bevételei államháztartáson belülről (államháztartáson belülről átvett pénzeszközök) 36 171 eFt működési bevétel összesen: 40754 eFt volt. A működési célú  kiadások közül  40482  eFt személyi juttatás, 25426 eFt munkaadókat terhelő járulékok és szociális hozzájárulási adó, 5167  eFt dologi jellegű kiadás, valamint 9888 eFt egyéb működési célú kiadás (államháztartáson belülre átadott pénzeszköz elvonások és befizetések) keletkezett. A felhalmozási célú kiadások között 135 eFt összegű beruházási kiadás keletkezett. A 2018. évi alaptevékenység maradványa 963 eFt, a kötelezettségvállalással terhelt maradvány összegével csökkentett szabad maradvány 963 eFt.*

***2018. november 27.*** *napján megtartott nyilvános, rendkívüli ülés napirendje volt a Szatmári Kistérségi Családsegítő és Gyermekjóléti Szolgálat Györtelek intézményvezetői álláspályázatra beérkezett pályázatok elbírálása.*

***2018. október 31.*** *napján megtartott nyilvános, rendkívüli ülésén a Szatmári Kistérségi Családsegítő és Gyermekjóléti Szolgálat Györtelek intézményvezetői álláspályázat kiírásáról, és a Munkamegosztási megállapodás jóváhagyásáról hoztak döntést.*

***2018. május 30. napján*** *megtartott nyilvános, rendes ülésen a Szatmári Kistérségi Családsegítő és Gyermekjóléti Szolgálat Társulás Györtelek 2017. évi költségvetésének módosítását fogadták el, a Szatmári Kistérségi Családsegítő és Gyermekjóléti Szolgálat Társulás Györtelek 2017. évi zárszámadásának elfogadása történt meg, és a A Szatmári Kistérségi Családsegítő és Gyermekjóléti Szolgálat Györtelek 2017. évi tevékenységéről szóló beszámoló megtárgyalására került sor.*

***2018. február 15. napján*** *megtartott nyilvános, rendes ülésen tettek Előterjesztést a Társulás 2018. évi költségvetésének elfogadására, melyet el is fogadott a társulási tanács.*

***Tisztelt Képviselő-testület!***

*Kérem a fenti előterjesztést megtárgyalni, a határozati javaslatot elfogadni szíveskedjenek.*

*Györtelek, 2019. augusztus 1.*

*Tisztelettel:*

*Halmi József*

*polgármester*

*A döntés meghozatala* ***egyszerű*** *többséget igényel.*

***Határozati javaslat:***

*Györtelek Község Önkormányzatának Képviselő-testülete a* ***Szatmári Kistérségi Családsegítő és Gyermekjóléti Szolgálat Társulás Györtelek társulási tanácsának 2018. évi működéséről,*** *a* ***Társulási Tanácsban*** *végzett 2018. évi tevékenységről szóló beszámolót elfogadja.*

*Felelős: polgármester*

*Határidő: azonnal*

**Halmi József polgármester:** Az előterjesztést, beszámolót a képviselők megkapták. Jelezze kézfelemeléssel, aki egyetért a előterjesztése alapján azzal, hogy a képviselő-testület a Szatmári Kistérségi Családsegítő és Gyermekjóléti Szolgálat Társulás Györtelek társulási tanácsának 2018. évi működéséről, a2018. évi tevékenységről szóló beszámolót elfogadja

Györtelek Község Önkormányzat Képviselő-testülete hét igen szavazattal, tartózkodás és ellenszavazat nélkül egyhangúan a következő határozatot hozta:

**Győrtelek Község Önkormányzata Képviselő-testületének**

**63/2019.(VIII.08.) határozata**

**a Szatmári Kistérségi Családsegítő és Gyermekjóléti Szolgálat Társulás Györtelek társulási tanácsának2018. évi működéséről**

Györtelek Község Önkormányzatának Képviselő-testülete a **Szatmári Kistérségi Családsegítő és Gyermekjóléti Szolgálat Társulás Györtelek társulási tanácsának 2018. évi működéséről,** a **Társulási Tanácsban** végzett 2018. évi tevékenységről szóló beszámolót elfogadja.

Felelős: polgármester

Határidő: azonnal

**4.napirendi pont: Gördülő fejlesztési terv jóváhagyása**

**Előterjesztő: Halmi József polgármester**

**Halmi József polgármester:** Szóbeli előterjesztést tesz, a TRV által megküldött anyagot a képviselők megkapták. Jelezze kézfelemeléssel, aki egyetért azzal, hogy a gördülő fejlesztési terv részeként a beruházási, pótlási, felújítási tervrészt, az ivóvíz, és a szennyvíz hálózat vonatkozásában is elfogadja a testület, egyben felhatalmazza Kocsord, és Tunyogmatolcs önkormányzatokat ,mint ellátásért felelősök képviselőjét a terv benyújtására.

Györtelek Község Önkormányzat Képviselő-testülete hét igen szavazattal, tartózkodás és ellenszavazat nélkül egyhangúan a következő határozatot hozta:

**Győrtelek Község Önkormányzata Képviselő-testületének**

**64/2019.(VIII.08.) határozata**

**gördülő fejlesztési tervről**

Győrtelek Község Önkormányzat Képviselő-testülete

**1./** Mint Győrtelek település víziközmű ellátásáért felelős, a víziközmű-szolgáltatásról szóló 2011. évi CCIX. tv. 11.§ (2)-(3) bekezdésében foglalt kötelezettségének eleget téve elfogadja az elkészített Gördülő Fejlesztési Tervet – Beruházási Terv, Felújítási és Pótlási Terv, /GYT-IV/ Győrtelek ivóvíz hálózat víziközmű rendszerre/ 2020-2034. időtartamra vonatkozóan.

**2./** Mint Győrtelek település víziközmű ellátásáért felelős, a víziközmű-szolgáltatásról szóló 2011. évi CCIX. tv. 11.§ (2)-(3) bekezdésében foglalt kötelezettségének eleget téve elfogadja az elkészített Gördülő Fejlesztési Tervet – Beruházási Terv, Felújítási és Pótlási Terv, /TM-SZV/ Győrtelek szennyvízhálózat víziközmű rendszerre 2020-2034. időtartamra vonatkozóan.

**3./** Nyilatkozza, hogy a Gördülő Fejlesztési Tervek Magyar Energetikai és Közműfejlesztési Hivatalhoz történő benyújtásához kapcsolódó igazgatási szolgáltatási díj megfizetését nem vállalja.

4./Felhatalmazza Tunyogmatolcs község Önkormányzatát, a szennyvíz víziközmű-rendszer, vonatkozásában, illetve Kocsord község önkormányzatát, az ivóvíz viziközmű- rendszer vonatkozásban, mint az ellátásért felelősök képviselőjét, hogy a szükséges nyilatkozatokat megtegye, meghatalmazást adjon Tiszamenti Regionális Vízművek Zrt. részére, hogy az önkormányzatok helyett, és nevében eljárjon a gördülő fejlesztési terv Magyar Energetikai és Közmű-szabályozási Hivatalhoz történő benyújtása, és az eljárás lefolytatása érdekében.

K.m.f.

Halmi József sk. Dr. Sipos Éva sk.

polgármester jegyző

**4.napirendi pont: Egyebek**

Előterjesztő: Halmi József polgármester

Polgármester úr tájékoztatást ad arról, hogy az energetikai pályázat kivitelezése folyamatban van, a hivatali épület kész,napkollektor felé kellett pluszban előtetőt tenni, és a feliratozás új. Szép munkát végeztek, csak jót tudok mondani a kivitelezőről. Szeptember 3-ra kell befejezniük, pár nap csúszás lesz.

Nyertünk térfigyelő kamerarendszer kiépítésére 40 millió forintot, ezt a hátrányos helyzetű települések kapták, ahol a bűnözéssel is problémák vannak. Rossz a statisztika, átmenő forgalom, egyéb szempontokat figyelembe vettek. Bűnmegelőzés fontos eszköze lehet, ezt a célt szolgálja. Kb 30-40 kamera lenne feltéve.

Október 7-8-n szűrőbusz jön ide, kardiológia, szájüregi vizsgálat, emlőszűrés, méhnyakrák -szűrés stb, Az ÁNTSZ értesíti, akiket kötelező az utóbbiról. Erről majd hirdetmény, tájékoztató lesz kitéve.

Az orvosi rendelővel kapcsolatosan tájékoztatok mindenkit, hogy megkaptuk a hiányzó összeget, támogatói okiratot tegnap írtam alá. Ahogy hatályos, meg kell kérnünk az árajánlatokat a kivitelezésre, minél hamarabb. Elmúlt héten beázott a rendelő. Az orvosi asszisztens viselkedése felháborító volt. Pár cserepet kellett megigazítani, közmunkásnak ki is volt adva, de elismerem a felelősségemet abban, hogy nem néztem meg személyesen, hogy visszapakolták e. Fenntartóként elismerem a hibát. A köpenyt kellett volna megvennem, megnéztem egy számlát tisztító szereken kívül, volt rajta párna, pohár, tálca, kb 44 E ft értékében.

Bétériné Szabó Anikó képviselő: az a felháborító, ahogy viselkedett a betegek előtt, ekkor. De az is, hogy a mosdó rendelési időben be van zárva.

Halász Mihályné képviselő: a vérvétel miatt is fel vannak az emberek háborodva, hogy egy ember miatt nincs.

Kisgyörgy Lajos képviselő: igen, vérvétel miatt szabadságot kell kivennie az embernek, és egész délelőtt ott kell várni. Ha a szülőket, időseket nézzük, akkor még rosszabb,mert nekik végig állni a sort, sokan nem igazán bírják az állapotuk, betegségük miatt, arról nem beszélve, hogy aki viszi őket, annak szabadságot kell kivenni.

Halmi József polgármester: igen az. Alapellátásba nincs benne a vérvétel, így a munkakörijébe sem lehet beletenni.

Hétvégén Géberjénbe megyünk az idősek klubjával, és a Szamosi élménytérrel. Augusztus 17-én a Horgásztanyán rendeznek családi napot, az üzemeltető egyesület szervezi. Augusztus 31-én családi nap, falunapot tartunk. Már készül a plakát hozzá. Szereztünk be hangosításhoz szükséges eszközöket, így mikrofont, hangfalat, és sátort, üstöt is. Lesz honlapja, meghívókat küldtünk ki, hétvégére a plakát is kész. Pályázat útján kerül megrendezésre. A lakosok karszalagot is kapnak, ami egyben tombola is. A gyerekeknek lesz ingyen trambulin, ugráló vár, csúszda. Felvetették a tűzijátékot is, az is lesz, kb 300 E Ft-ba kerül. Kb 19.30- ig lesz műsor, utána tombola, és tűzijáték. EFOP pályázatból kerül megrendezésre szeptember 7-n az idősek főzőversenye, az egy rövidebb program lesz. Október 1-én tervezzük az idősek napját megszervezni, oda Kapi Gabi énekest hívjuk, és főzés lesz még.

Az augusztus 31-i napon tervben van egy traktorverseny, és rotációs kapa verseny is , érdeklődő van, reméljük jelentkezők is lesznek. Falusi váltóversenyt is szervezünk 4-6 versenyszámban 4 fős csoportokkal például bála görgetés. Meghívjuk az Agrárkamara Elnökét is.

További kérdés, vélemény, hozzászólás, közérdekű bejelentés nem volt, ezért az ülést bezárta Polgármester úr.

**Györtelek, 2019.augusztus 8.**

**Halmi József dr. Sipos Éva**

**polgármester jegyző**